_:n84a8cbbaa43d4a27bdcd1246f526c494xb0
<http://schema.org/articleBody>
"Електрически велосипеди ще са в услуга на пловдивчани от началото на септември, съобщи за Plovdiv24.bg зам.- кметът по транспорт Тодор Чонов. Пловдив ще е първият град, в който софийска компания ще предлага возилата. Фирмата вече оперира в града под тепетата с електрически скутери, затова смята да пусне и втората си услуга с е-велосипеди. “Те проявиха желание, мултифункционална компания са, предлагат услугите си в много европейски градове&quot;, поясни Тодор Чонов. Добре е, че е едно приложение, през което всеки ще може да си наема или велосипед, или електрически скутер. А велосипедите са добри и като визия, те са изцяло електрически и много бързо може да се адаптират към Пловдив&quot;, добави Чонов.Той разказа още, че от началото на мандата си общинското ръководство прави опити с различни компании, канят на срещи всякакви производители на велосипеди, включително и пловдивски и водят тези разговори. Но до момента няма постъпило инвестиционно намерение официално, че някоя фирма иска да дойде да развива в Пловдив такъв бизнес. Така, както това стана с тротинетките. Оказало се, че едната от двете фирми, които предлагат тротинетки в Пловдив, е същата, която предлага и електрическите велосипеди. Още миналата година тя е обещала, че ще докара велосипедите, но това се е отложило заради пандемията.“Имаме уверението от същата фирма, че през септември ще пристигнат първите велосипеди в Пловдив. Но това са само обещания, засега нямаме подписани документи. Самата софийска компания Lime зависи много и от фирмените си центрове в Европа&quot;, добави зам.- кметът Тодор Чонов."
<https://www.plovdiv24.bg/novini/plovdiv/Puskat-elektricheski-velosipedi-v-Plovdiv-1327427>